अपने क्रश को अपनी जिंदगी से बाहर निकालना (Getting Your Crush Out of Your Life) अपने नजरिये को सुधारना (Adjusting Your Mindset) आगे बढना
यदि आप अपने क्रश को भूलना चाह रहे हैं, तो ऐसे में आपको ये सुनना कि उससे बात करना बंद कर दें, बहुत ही आम बात है, लेकिन इस बात की पूरी उम्मीद है, कि आप अभी भी अपने क्रश से बात करते होंगे, फिर भले आपको पता हो, कि यह आपके लिए बिल्कुल भी सही नहीं है। आपको एकदम असभ्य बनने की भी जरूरत नहीं है, लेकिन आपको अपने क्रश को जहाँ तक हो सकते नजरअंदाज करना चाहिए और उनसे उतनी बात भी नहीं करना चाहिए, जितनी आप पहले किया करते थे। उन्हें मैसेज करना, उनसे बात करना या अपने क्रश को देखकर उसे हाय करना भी बंद कर दें। आप जितना जल्दी अपने क्रश को देखना और उनकी आवाज सुनना बंद कर देंगे, उतने ही जल्दी आप अपने क्रश को अपनी जिंदगी से बाहर निकाल पाएँगे। यदि किसी कारण से आप और आपका क्रश भी एक ही जगह पर हैं, जैसे कि कोई क्लास, तो आपको बिना कोई दिखावा किये, उसके सामने अच्छा और सभ्य बनना है। आपको मतलबी बनने की कोई जरूरत नहीं है और ऐसा करके आप भी बेहतर महसूस नहीं करने लगेंगे। वैसे तो अपने दोस्तों से अपने क्रश की बात करना, आपको उसे भूल जाने में मदद करता है, लेकिन यदि आप अपने क्रश के बारे में हर एक इंसान से या किसी ऐसे इंसान से, जो आप दोनों का ही दोस्त है, बात करते हैं, तो फिर इससे आपको कभी भी सुकून नहीं मिलने वाला। आपको अपनी भावनाओं को नकारना भी नहीं है, लेकिन यदि आप हमेशा अपने क्रश का नाम जपते रहेंगे, तो आप अपने जख्मों को खुद ही कुरेदने का काम करेंगे और खुद को कुछ ऐसी बातों की याद दिलाते रहेंगे, जिससे आपको दर्द ही मिलने वाला है। यदि आपका कोई एक ऐसा दोस्त है, जो आपके क्रश का भी दोस्त है, तो उससे अपने क्रश के बारे में पूछना बंद कर दें। यदि आप हमेशा उसकी बात करते रहेंगे, तो ये आपको किस तरह से राहत पहुँचाएगा? यदि आप अपने क्रश पर नजर रखने के लिए, या यह देखने कि वो किसी को डेट कर रहे हैं, कि नहीं, बार-बार सोशल मीडिया, जैसे कि फेसबुक, इंस्टाग्राम या अन्य सोशल नेटवर्किंग साईट पर जाते रहेंगे, ऐसे में हमारी सलाह मानें, तो आपको सोशल मीडिया से कुछ समय के लिए दूरी बना लेना चाहिए। यदि आप सच में फेसबुक इस्तेमाल करना पसंद करते हैं, तो जहाँ तक हो सके उनकी प्रोफाइल पर खुद को जाने से रोक लें और इसका इस्तेमाल सिर्फ उन लोगों से संपर्क बनाए रखने में करें, जिनके साथ रहना आपको पसंद है और जिन्हें आपकी सच में परवाह है। अपने क्रश की फोटो देखकर आप पक्का खुद को और भी ज्यादा दर्द देने वाले हैं, तो खुद को इस तरह से सताना बंद करें और हमारी सलाह मानें। खुद को कुछ सीमित समय दें – खुद से निश्चित करें, कि आप फेसबुक पर एक दिन में सिर्फ 15 मिनट ही बिताएंगे। यदि आप इस समय में अपने क्रश की जासूसी करेंगे, तो आप उन लोगों के बारे में कुछ नहीं देख पाएँगे, जिन्हें आपकी सच में परवाह है। हालाँकि आपको अपने कार्यक्रम को भी बदलने की जरूरत नहीं है, यदि आप सच में अपने क्रश को भूलना चाह रहे हैं, तो आपको हर उस जगह पर जाने से बचना होगा, जहाँ पर आपको अपने क्रश से मिलने की उम्मीद हो। यदि आपको लगता है, कि आज वो कहीं बाहर मिल सकते हैं, तो उनके पसंदीदा रेस्त्रां या सिनेमा ना जाएँ। यदि आपको पता है कि वो आज किसी पार्टी में जाने वाले हैं और आप अभी भी दुखी हैं, तो आप आज पार्टी में ना जाएँ, बल्कि कुछ और कर लें। इसका ये मतलब बिल्कुल भी नहीं है कि आपका क्रश “जीत” चुका है और अब आपकी जिंदगी में कुछ बचा ही नहीं, या अब आप कुछ भी मजेदार नहीं कर सकते; और आपने खुश रहने का हक खो दिया, बल्कि इसका मतलब ये है, कि आपको उन्हें बस कुछ समय के लिए नजरअंदाज करना है, जब तक कि आप बेहतर महसूस ना करने लगें। यदि आप सच में अपने क्रश को अपनी जिंदगी से बाहर करना चाहते हैं, तो अपनी जिंदगी में बदलाव करने का वक़्त आ चुका है। जैसे, अपने नाश्ता को बदल लें, कुछ और खाएँ। पुराने दोस्तों को छोड़कर, कुछ नए दोस्तों के साथ बाहर लंच पर जाएँ। एक नया शौक पाल लें। अपने कॉलेज या काम पर जाने के लिए एक नए रास्ते का इस्तेमाल करें। वैसे तो ये बदलाव सीधे तौर पर आपके क्रश से नहीं जुड़े हैं, लेकिन आपको आपकी मानसिकता से बाहर निकालने का एक छोटा सा प्रयास है, इस तरह से शायद आप अपने क्रश के अलावा भी दुनिया के बारे में एक अलग ढंग से सोचना शुरू कर दें और हो सकता है कि इससे आपके मन में उठने वाले उन विचारों को रोकने में सफलता मिले, जो घूम-फिरकर आपको आपके क्रश की याद दिलाते हैं। इस बारे में विचार करें: क्या दिन में कोई ऐसा समय है, जब आप अपने क्रश के बारे में बहुत ज्यादा सोचते हैं? यदि ऐसा है, तो क्या आप उस वक़्त में कुछ ऐसा कर सकते हैं, जो आपको आपके क्रश की याद से दूर रख सके और आप उसे पूरी तरह से भूल सकें? उदाहरण के लिए, यदि आप हमेशा बस से घर आते वक़्त, बस की खिड़की से बाहर देखते हैं और अपने क्रश के बारे में सोचकर दुखी होते हैं, तो एक काम करें, एक रॉक एलबम ढूंढें और फिर जब भी आप घर के लिए बस में बैठें तो इस एलबम को सुनें, ऐसा करने से ये वक़्त आपके लिए, आपके क्रश की याद लाने वाला वक़्त नहीं, बल्कि मजेदार बन जाएगा। यदि आप अपने क्रश को भूलना चाहते हैं, तो पहली चीज जो आपको करना है, वो है उस इंसान के लिए अपने मन में उठी प्यार की भावनाओं को स्वीकारना। यदि आप बार-बार इस बात को नकार रहे हैं, कि आपका क्रश आपके लिए कोई मायने नहीं रखता, तो ऐसे में आप अपनी उन ठोस भावनाओं को बाहर निकालने के बजाय बस अपने मन में ही दबाकर रखने वाले हैं। आप पूरा वक़्त लें, रोना चाहते हैं, तो रोयें, किसी खास दोस्त को इसके बारे में बताना चाहते हैं, तो बताएँ, आप कितने दर्द में हैं, उसे स्वीकारें और अपने दिल की इन भावनाओं को भी पहचानें।  यदि इससे आपको कुछ आराम मिलता हो, तो अपने मन में चलने वाली हलचल के बारे में लिख लें। यदि आप अपने किसी दोस्त के सामने इस बात को राज़ ही रखना चाहते हैं, तो ऐसे में एक डायरी लिखना आपकी मदद करेगा और इससे आप बेहतर भी महसूस करेंगे। यदि क्रश के साथ आपकी बात ना बन पाने के कारण आप कुछ समय के लिए दर्द में रहना चाहते हैं, तो ठीक है ना, इसमें कुछ बुराई नहीं है। अपने दोस्तों को बोल दें कि आप थोड़ी देर के लिए सोने जा रहे हैं और जब आप इतना बुरा महसूस कर रहे हैं, तो जहाँ तक हो सके अपने आप को लोगों की भीड़ में जाने से रोक लें, तो बेहतर होगा। दुखी रहना है, तो रहिये, लेकिन ज्यादा नहीं! बस कुछ हफ़्तों के बाद और चाहें तो एक महीने के बाद, बस! अब रोने का नहीं, समय है तो आपके खुश होने का, आप चाहें तो लोगों से मेल-जोल बढ़ाकर भी खुश रहना शुरू कर सकते हैं। यदि आप ज्यादातर समय बस अकेले में अपनी दर्द-भरी भावनाओं के साथ बिताते हैं, तो आप और भी बुरा महसूस करने लगेंगे। आपके पास नाराज़ होने और दुखी होने के बहुत सारे कारण होंगे। हो सकता है आपके क्रश ने आपको काफी दर्द दिया होगा। हो सकता है कि आप इस आस में हों कि चीज़ें बेहतर हो जाएंगी और ऐसा ना हुआ हो। हो सकता है कि आपका क्रश, आपके ही किसी फ्रेंड को डेट करने लगा हो और आप उन दोनों से ही नाराज़ हों। आप जिस परिस्थिति में हैं, ऐसे में इस तरह की भावनाएँ उभरना स्वाभाविक है, लेकिन इसका मतलब यह नहीं कि ये सब आपके लिए सही है या फिर ना ही इनकी मदद से आप इस परिस्थिति से उबर जाएँगे।  आप जिस भी वजह से इतने नाराज़ या दुखी हैं, उन सारे कारणों को लिख लें: इस बात को समझें कि आपके इस दर्द को भुलाना जरूरी है। एक बार आपको इन नकारात्मक भावनाओं के पैदा होने के मूल कारण का आभास हो जाए, तो आप उन्हें एक-एक कर संभालना शुरू कर सकते हैं। यदि आप अपने क्रश के सम्पर्क में आते है, तो उनके सामने अपनी भावनाएं उजागर ना होने दें, उन्हें आपकी नाराज़गी और दर्द का जरा भी अनुमान नहीं होना चाहिए। ऐसी स्थिति में आप बिल्कुल ही अलग तरीके से खुद को पेश करें, जैसे कि आपको इस बात से कोई फर्क ही नहीं पड़ता, कि आपका क्रश क्या कर रहा है। यदि आप इस तरह से खुद को अलग पेश कर पाते हैं, तो आप यकीन नहीं करेंगे, कि कितनी जल्दी आपका यह झूठ आपके लिए सच हो जाएगा। आप जल्दी ही उसके बारे में सोचना बंद के देंगे। जब कभी भी आपको उनकी याद आए, तो ऐसा बिल्कुल ना सोचें कि वो कितने अच्छे दिखते हैं, कितने मजाकिया हैं या फिर कितने प्यारे हैं। बल्कि अपने क्रश की सारी बुराइयों के बारे में सोचने की कोशिश करें, जैसे उनके कपड़े पहनने का तरीका कितना बेकार है या वो कितनी आसानी से लोगों को भूल जाते हैं। यदि आपको इससे मदद मिल रही हो, तो इन सभी बातों की एक लिस्ट तैयार कर लें। अब जब भी आपको आपके क्रश की याद आये, तो उसकी अच्छाई के बारे में सोचने से अच्छा है, कि आप उसकी बुराई पर ध्यान दें। इससे आपको यह सोचने में मदद मिलेगी, कि आपका क्रश बिल्कुल भी अच्छा इंसान नहीं है।  यदि आपको लगता है, कि आपका क्रश एकदम परफेक्ट है और आप उनके बारे में एक भी बुरी बात नहीं सोच पा रहे हैं, तो पता है क्या? आप उन्हें इतनी भी अच्छी तरह से नहीं जानते। कोई भी इंसान कितना भी अच्छा क्यों ना हो, परफेक्ट नहीं होता, उसमें कुछ ना कुछ बुराई तो होती ही है। आप जितना ज्यादा अपने क्रश की बुरी बातों के बारे में सोचेंगे, उतने जल्दी आपको इस बात का एहसास होगा कि आप दोनों एक-दूसरे के लिए बिल्कुल भी सही नहीं हैं। हो सकता है कि आप कभी ऐसा सोचते हों कि आप और आपका क्रश दुनिया की सबसे परफेक्ट जोड़ी है, लेकिन ऐसा नहीं है। यदि आप दोनों साथ में होते, तो जरुर ये मुमकिन था, हो सकता था ना? चाहे किसी भी कारण से आपके और आपके क्रश की बात नही बनी हो और ये इसलिए भी हो सकता है, कि आप शायद उनके लिए कुछ ज्यादा ही अच्छे हों। आपका क्रश, आपका जीवनसाथी नही है और जिस दिन आपको ये बात समझ में आ जाएगी, आप अपने लिए किसी और बेहतर इंसान को ढूंढ निकालेंगे, जो आपके लायक हो। मुमकिन है, कि आपने अपने दोस्तों के द्वारा यह बात बहुत बार सुनी होगी, कि आपका क्रश आपके लायक ही नहीं था, और आप उससे कहीं बेहतर के लायक हैं, लेकिन यह बात तब तक सच नहीं होगी, जब तक कि आप खुद इसे मान नहीं लेते। यदि आप इस बात को लेकर बुरा महसूस कर रहे हैं, कि क्यों आपकी बात आपके क्रश के साथ नहीं बनी, तो आपको खुद को प्रेरित करने की जरूरत है। अब क्योंकि आप अपने क्रश के साथ डेट नहीं कर पा रहे हैं, तो हो सकता है कि आप खुद को कुछ कम समझ रहे होंगे और सोच रहे होंगे कि आप किसी काम के नहीं, लेकिन यह सच्चाई नहीं है। याद रखें, कि आप बहुत ही अच्छे इंसान हैं और आपके पास गज़ब के गुण हैं, अपने सारे अच्छे दोस्तों और आने वाले अच्छे अवसर पर ध्यान केंद्रित रखें और अपने व्यक्तित्व के सबसे अच्छे गुण को हमेशा अपने दिमाग में रखें। खुद को हमेशा एक बात याद दिलाते रहें कि आप एक बेहतर इंसान हैं और आप एक बेहतर इंसान के ही योग्य हैं – और “यह बेहतर इंसान” आपका क्रश तो बिल्कुल भी नहीं है! बस सकारात्मकता ही आपको यहाँ पर सफलता दिलाएगी। यदि आप अपनी जिंदगी में मौजूद सारी अच्छी चीज़ों और अपने अच्छे चरित्र पर ध्यान देंगे, तो आप ज्यादा जल्दी अपनी जिंदगी में आगे बढ़ पाएँगे। अपने क्रश को भूलने का एक तरीका ये भी है, कि आप जहाँ तक हो सके अपना ज्यादा से ज्यादा वक़्त ऐसे लोगों के साथ बिताने लगें, जो सच में आपकी परवाह करते हैं और जो आपकी जिंदगी में सबसे ज्यादा मायने रखते हैं। परिस्थितियाँ चाहे जो भी हों, आपका परिवार और आपके दोस्त हमेशा आपके साथ खड़े रहेंगे और ये बस आपका साथ देकर भी आपको अच्छा महसूस करा सकते हैं। हालाँकि आपको लोगों से इतना भी मेल-जोल नहीं बढ़ाना है, कि आप खुद के लिए एक मिनट तक का समय ना निकाल पायें, आपको अपने प्रियजनों के साथ ज्यादा से ज्यादा समय बिताने का प्रयास करें, इस तरह से आप अपने आसपास मौजूद अपने इतने अच्छे रिश्तों को लेकर ईश्वर के शुक्रगुजार होंगे, ना कि उस रिश्ते के बारे में सोच-सोचकर दुखी होंगे, जो साकार नही हो पाया। कभी भी वीकेंड पर अकेले ना रहें, जैसे फ्राइडे या सैटरडे की रात अकेले ना गुजरें, नहीं तो आपको लगेगा, कि काश आप अपने क्रश के साथ होते। इसकी वजह हो सके तो अपने किसी दोस्त (लड़का हो या लड़की) से बात करें और देखना आप इनके साथ इतने मग्न हो जाएँगे, कि अपने क्रश को भूल ही जाएँगे। कुछ ऐसा करना जो आपको बहुत अच्छा लगता है, इसमें ही वक़्त बिताना भी आपके मन में क्रश के बारे में आने वाले ख्यालों को रोकने में मदद करेगा। आप चाहें, तो अपने किसी शौक को पूरा करने में वक़्त लगाएँ, फिर भले आप पेंटिंग करें, एक्सरसाइज करें, किताब पढ़ें या फिर हर वो काम करें, जो आपको अच्छा लगता है। हो सकता है, कि आप सोचते हों, कि आप अपनी मनपसंद चीज़ें करने के लिए वक़्त नहीं निकाल पाते। यदि ऐसा ही है, तो किसी और चीज़ को करना कम कर दें; यदि आप अपनी इच्छाओं को पूरा करने की ओर वचनबद्ध हो जाते हैं, तो क्रश की सारी बातें आप खुद ही धीरे-धीरे भूल जाएँगे। हो सकता है, कि क्रश के साथ बात ना बनने के कारण आप इतना दुखी हो, कि आपको लगने लगे कि आपके पास करने के लिए कुछ भी नहीं है। यही वह समय है, आप अपने दायरे से बाहर निकलें और अपने शौक को खोजने की कोशिश करें, चाहें तो फोटोग्राफी के लिए क्लास लगा लें, डांस सीखें, कला सीखें, खाना बनाना सीखें या फिर कुछ एकदम नया सीखने की कोशिश करें, जिसे करके आपको ख़ुशी का एहसास हो। मानते हैं, कि अपने दोस्तों और परिवार के साथ समय बिताना और अपने पसंदीदा काम को करना, भी आपको क्रश को भुलाने में काफी मदद करता है, लेकिन यदि आप सच में अपनी जिंदगी में शांति पाना चाहते हैं, तो आपको कुछ समय अपने सबसे पसंदीदा इंसान के साथ भी बिताना चाहिए – जी हाँ! वो आप ही हैं। यदि आप सच में इतना दुखी और परेशान हैं, कि आप एक सेकंड भी खुद को व्यस्त रख पाने में कामयाब नहीं हो रहे हैं, तो आप अब तक अपने क्रश की यादों से बाहर नहीं निकल पाए हैं। हर हफ्ते में “अपने लिए एक दिन” बनाएँ और फिर इस समय का इस्तेमाल कुछ ऐसा करने में करें, जो आपको पसंद है – या फिर सिर्फ अपना पसंदीदा टीवी शो देखें और आराम करें या फिर स्विमिंग करें। आप क्या करते हैं, यह कोई मायने नहीं रखता – जो कुछ मायने रखता है, तो वो है कि आप खुद के साथ वक़्त बिताना कितना पसंद कर रहे हैं। अब आपके द्वारा तैयार किये इस "अपने लिए एक दिन" में अपने दोस्तों के साथ बाहर जाने का प्लान ना बना लें। आपको इस तैयार किये "अपने लिए एक दिन" को इस तरह लेना चाहिए कि जैसे आप एक बहुत बड़े सेलेब्रिटी के साथ डेट पर गए हैं। आपके द्वारा बनाई इस काली अँधेरी गुफा जैसी दुनिया से बाहर निकलें, उसमें बैठे-बैठे बस यही ना सोचते रहें कि ऐसा क्या हुआ, जो आपकी आपके क्रश के साथ बात नहीं बनी; इसकी बजाय बाहर निकलें और ताज़ा हवा लें। घर पर बैठे रहने की बजाय, बाहर निकलकर धूप लेने से और ताज़ी हवा लेकर भी आपको बहुत अच्छा महसूस होगा, आप ऊर्जावान और खुश महसूस करेंगे। यदि आपको कुछ काम करना है, तो घर में ना घुसे रहें, बाहर जाएँ, कॉफ़ी पियें या फिर गार्डन में घूमें। लोगों के आसपास रहें, भले ही आप उनसे बात ना कर रहे हों, फिर भी इससे आपको ख़ुशी महसूस होगी और यह आपको आपके क्रश की यादों का घर बनाने से रोक लेगा। दिन में कम से एक बार घर से बाहर जरुर निकला करें, भले ही आप आधा घंटे पैदल ही चलने निकल जाएँ। पूरे दिन घर में रहकर कोई भी इंसान दुखी हो सकता है, फिर भले वो किसी की यादों से बाहर आना चाह रहे हो या नहीं। यदि आप सच में अपने क्रश की यादों से बाहर आना चाहते हैं, तो आप खुद ही अपने दुःख का कारण ना बनें और आपके साथ चलने के लिए किसी का इंतजार करें। आपको पहले अपने खुद के साथ खुश रहना शुरू करना होगा, अपने खुद के काम करें, अपने दोस्तों से बात करें और चाहें तो थोडा सी फ्लर्टिंग भी कर लें, लेकिन सिर्फ मजाक में। आपको अपनी इस आज़ादी की, अपने अकेलेपन की सराहना करना चाहिए, हो सकता है कि किसी के साथ डेट करना आनंदकारी हो, लेकिन इसकी वजह से आप दुखी या खुश रहें, यह सही नहीं है। इसे समय दें। अपने इस अकेलेपन की ख़ुशी को महसूस करने में हफ्ते या महीने तक का समय भी लग सकता है, लेकिन एक बार यदि आप इसे महसूस कर लें , तो आप देखेंगे कि आपको आपके क्रश की जरूरत ही नहीं पड़ेगी – आपको बस एक बात की जरूरत थी, और वो है आपके क्रश के कुछ विचार जो आपको कुछ वक़्त के लिए तो ख़ुशी के रास्ते ले जाने वाले हैं, लेकिन आखिर में आप समझेंगे कि यह वो ख़ुशी नहीं है, जो आपको चाहिए। एक बार आप सही रास्ते पर आ जाएँ – अपने दृष्टिकोण को बदल लें, अपने क्रश की यादों से उबर जाएँ और अपना रुझान ऐसे काम पर कर डालें, जो आपको ख़ुशी देता हो – तब फिर आप खुद को इस बात के लिए बधाई दे सकते हैं, कि आप अपने क्रश को भूल चुके हैं। आप यह देखेंगे कि आपके क्रश के बिना भी आपकी जिंदगी कितनी खूबसूरत है, आप कितने अच्छे हैं और आप कितने भाग्यशाली हैं, जो आपको इतनी अच्छी जिंदगी मिली। यदि आप सच में अपने क्रश की यादों से उबर गए हैं, तो अब आप अपने दिल के रास्ते को खोल सकते हैं और इसमें किसी और के लिए जगह तैयार कर सकते हैं। यदि आप सच में आगे बढ़ चुके हैं, तो अपनी इस जीत का जश्न मनाएँ और अपनी जिंदगी में आने वाले ढेर सारे प्यार को पाने के लिए उत्साहित हो जाएँ।
अपने क्रश से बात करना बंद करें: अपने क्रश के बारे में बात करना भी बंद करें: सोशल मीडिया पर अपने क्रश को नजरअंदाज करें: जिस जगह आपके क्रश के होने की उम्मीद हो, वहाँ जाने से बचें: अपने रूटीन को बदलें: अपनी भावनाओं को बाहर आने दें (Let your emotions out): अपनी नाराज़गी और दुःख (anger and bitterness) को भुलाएँ: अपने क्रश के अवगुणों पर ध्यान दें: इस बात को समझें कि आप किसी बेहतर के योग्य हैं: आप कितने गज़ब के इंसान हैं, ये कभी ना भूलें: अपने दोस्तों और परिवार की ओर ज्यादा ध्यान देने लगें: आपको जो पसंद है, वही करें: अपने साथ इस खालीपन का भी आनंद लें: घर से बाहर निकलें: अपनी जिंदगी से प्यार करें: एक नये क्रश के लिए तैयार हो जाएँ:
https://www.wikihow.com/Forget-Your-Crush https://www.wikihow.com/Forget-Your-Crush https://www.wikihow.com/Forget-Your-Crush
Getting Your Crush Out of Your Life Adjusting Your Mindset Moving On